છેલ્લા એક મહિનાથી એમ્બ્રોઇડરીમાં કામ કરતા કારીગરો અને કારખાનેદારો વચ્ચે પડતર માંગણીઓને લઈને ગજગ્રાહ ચાલી રહ્યો છે. જેમાં રવિવારની રજા પગાર સાથે આપવા, 12-12 કલાકની બે પાળીને 8-8 કલાકની 3 પાળીમાં ચલાવવા અને 8 કલાકથી વધુ સમય કામ કરાવવા પર ઓવરટાઇમનો પગાર આપવાની માંગણી કરવામાં આવી હતી. ગત મહિનામાં આ મુદ્દાઓને લઇને સતત 3 રવિવાર સુધી કારીગરોએ પાંડેસરા, પુણા, બમરોલી, સચિન સહિતના એમ્બ્રોડરી ઇન્ડસ્ટ્રીયલ વિસ્તારમાં પથ્થરમારો અને ધમાલ કરી હતી.